open-index/open-wikipedia-markdown huggingface dataset:
Σκωτσέζικες βουλευτικές εκλογές 2016

Οι **Εκλογές Εθνικής Συνέλευσης για την [[Σκωτία]]** διεξήχθησαν στις 5 Μαΐου 2016. Εξελέγησαν τα 129 μέλη του Κοινοβουλίου.

Οι εκλογές έγιναν τον Μάιο ταυτόχρονα με πολλές άλλες τοπικές εκλογές στο Ηνωμένο Βασίλειο και η ημερομηνία διεξαγωγής τους καθορίστηκε με την Πράξη του 2011. 

Ήταν οι 5ες γενικές εκλογές από την ίδρυση του κοινοβουλίου το 1999. Επρόκειτο για τις πρώτες βουλευτικές εκλογές στις οποίες ψήφισαν 16χρονοι και 17χρονοι, με βάση τη νέα πράξη για τη μείωση του ορίου ηλικίας για ψήφο.  Επίσης, για πρώτη φορά και τα τρία κόμματα ηγήθηκαν από γυναίκες.

## Αποτέλεσμα
thumb|Η σύνθεση του Κοινοβουλίου μετά τις εκλογές στη Σκωτία του 2016.
Στις εκλογές, έδρα κατέλαβαν οι βουλευτές των εξής κομμάτων:

## Εξωτερικοί σύνδεσμοι
* McNeill and Stone's Guide to candidates

## Παραπομπές


2016
Κατηγορία:Εκλογές του 2016
Φωκίων Μπίτσιος

Ο **Φωκίων Μπίτσιος**  (19.. - 14 Αυγούστου 1970)  ήταν Έλληνας πολιτικός.

## Σταδιοδρομία
Γεννήθηκε στην Καρδίτσα.

Ήταν διορισμένος νομάρχης Πειραιά το 1967-70. Νωρίτερα ήταν και Νομάρχης Φθιώτιδας.

Πέθανε εν ενεργεία έπειτα από πολύμηνη ασθένεια στο νοσοκομείο "Αλεξάνδρα". Κηδεύτηκε στην Καρδίτσα στις 15 Αυγούστου και στην κηδεία του παρέστη ο αντιπρόεδρος της κυβέρνησης, Στυλιανός Παττακός.

Ο Δήμος Καρδίτσας έδωσε σε μία οδό της πόλης το όνομά του..

## Πηγές
* Κουτουζής, Ταξίδι στον Μείζονα Πειραιά, ανακτήθηκε 9 Αυγούστου 2016.


Κατηγορία:Νομάρχες Πειραιά
Κατηγορία:Νομάρχες Φθιώτιδας
Ο Αστακός

***Ο Αστακός*** (διεθνής τίτλος: ***The Lobster***) είναι κωμική-δραματική ταινία του 2015, σε σκηνοθεσία Γιώργου Λάνθιμου και σε σενάριο του ίδιου και του Ευθύμη Φιλίππου. Πρωταγωνιστεί ο Κόλιν Φάρελ. Η ταινία είναι ελληνικής, ιρλανδικής, ολλανδικής, γαλλικής και βρετανικής παραγωγής. Κέρδισε το Βραβείο Κριτικής Επιτροπής στο Φεστιβάλ των Καννών του 2015. Ήταν υποψήφια για το Όσκαρ πρωτότυπου σεναρίου στα 89α βραβεία της Ακαδημίας.

## Πλοκή
Μετά τον χωρισμό του, ο Ντέιβιντ μεταφέρεται σε ένα ξενοδοχείο, του οποίου οι φιλοξενούμενοι είναι υποχρεωμένοι μέσα σε 45 μέρες να βρουν ερωτικό σύντροφο. Αν δεν τα καταφέρουν, μετατρέπονται σε ένα ζώο της επιλογής τους. Ο Ντέιβιντ επιλέγει -αν δεν τα καταφέρει- να γίνει αστακός. Ωστόσο, δεν αντέχει τη διαμονή στο ξενοδοχείο αυτό και αποδρά. Πηγαίνει στο δάσος και γίνεται μέλος των Μοναχικών, στους οποίους απαγορεύεται να έχουν ερωτικούς συντρόφους. Εκείνος όμως ερωτεύεται μια γυναίκα και οι δυο τους προσπαθούν να μη γίνουν αντιληπτοί από τους υπόλοιπους.

## Διανομή

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2015
Κατηγορία:Ελληνικές ταινίες της δεκαετίας 2010
Κατηγορία:Ολλανδικές ταινίες
Κατηγορία:Ιρλανδικές ταινίες
Κατηγορία:Βρετανικές ταινίες της δεκαετίας 2010
Κατηγορία:Γαλλικές ταινίες της δεκαετίας 2010
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Δυστοπικές ταινίες
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Βρετανικές αισθηματικές κωμικές ταινίες
Κατηγορία:Ελληνικές ταινίες μαύρης κωμωδίας
Κατηγορία:Ταινίες γυρισμένες στην Ιρλανδία
Κατηγορία:Ταινίες τοποθετημένες σε ξενοδοχεία
Κατηγορία:Βρετανικές θρίλερ ταινίες
Κατηγορία:Ελληνικές θρίλερ ταινίες
Κατηγορία:Γαλλικές θρίλερ ταινίες
Κατηγορία:Γαλλικές ταινίες επιστημονικής φαντασίας
Κατηγορία:Βρετανικές ταινίες επιστημονικής φαντασίας
Κατηγορία:Ελληνικές ταινίες θεωρητικής μυθοπλασίας
Κατηγορία:Κωμικές θρίλερ ταινίες
Κατηγορία:Ταινίες παραγωγής A24
Κατηγορία:Ταινίες σε παραγωγή Γιώργου Λάνθιμου
Κατηγορία:Ταινίες σε σενάριο Γιώργου Λάνθιμου
Μακάμπι Τελ Αβίβ (χειροσφαίριση)

Το **τμήμα χειροσφαίρισης της Μακάμπι Τελ Αβίβ** (εβραϊκά: מכבי תל אביב בכדוריד, αγγλικά: Maccabi Tyrec Tel Aviv) είναι ομάδα χειροσφαίρισης με έδρα το Τελ Αβίβ στο Ισραήλ. Ως μέρος του αθλητικού συλλόγου Μακάμπι Τελ Αβίβ, είναι σήμερα μέλος της Λιγκάτ Χαάλ και διεξάγει τους εντός έδρας αγώνες της στο Αθλητικό Κέντρο «Χαντάρ Γιοσέφ».

## Ιστορία
Η ομάδα χειροσφαίρισης της Μακάμπι Τελ Αβίβ ιδρύθηκε στη δεκαετία του 1930, περίοδο κατά την οποία εμφανίστηκε το άθλημα στην τότε Παλαιστίνη υπό Βρετανική Εντολή. Το 2013 ο σύλλογος κατέκτησε το Κύπελλο Ένωσης Δικαστών.

## Τιμητικές διακρίσεις
* **Πρωτάθλημα Ισραήλ**
** Πρωταθλήτρια {2}: 2014, 2016
* **Κύπελλο Ισραήλ**
** Κυπελλούχος (4): 1963, 1964, 1965, 2017
* **Κύπελλο Ένωσης Δικαστών**
** Νικήτρια (1): 2013

## Παραπομπές


## Εξωτερικοί σύνδεσμοι
* 

Κατηγορία:Σύλλογοι χειροσφαίρισης ανά χώρα
Κατηγορία:Μακάμπι Τελ Αβίβ
Μεγάλη Ζιμπάμπουε

Η **Μεγάλη Ζιμπάμπουε** είναι ερειπωμένη πόλη στη νοτιοανατολική Ζιμπάμπουε, κοντά στη πόλη Μασβίγκο. 

Ήταν πρωτεύουσα του βασιλείου της Ζιμπάμπουε κατά τη διάρκεια της εποχής του σιδήρου της χώρας. Η κατασκευή της άρχισε τον 11ο αιώνα και συνέχισε μέχρι τον 15ο. Η ακριβής ταυτότητα των κατασκευαστών της Μεγάλης Ζιμπάμπουε είναι προς το παρόν άγνωστη, αν και υπάρχουν διάφορες υποθέσεις. Οι τοπικές παραδόσεις αναφέρουν ότι κατασκευάστηκε από τους Λέμπα, όμως, οι σύγχρονοι αρχαιολόγοι θεωρούν ότι ανεγέρθηκαν από τους Σόνα. Η πετρόχτιστη πόλη έχει έκταση 722 εκταρίων και στέγαζε μέχρι 18.000 ανθρώπους. Η Μεγάλη Ζιμπάμπουε θεωρείται ότι ήταν το βασιλικό ανάκτορο του τοπικού μονάρχη. Ως τέτοιο, ήταν το κέντρο πολιτικής εξουσίας. Ένα από τα εξέχοντα χαρακτηριστικά της Μεγάλης Ζιμπάμπουε είναι τα τείχη της, όπου το ύψος ήταν πάνω από πέντε μέτρα. Κατασκευάστηκαν χωρίς κονίαμα. Από το 1986 έχει αναγνωριστεί ως μνημείο παγκόσμιας κληρονομιάς της UNESCO.

Η παλαιότερη γνωστή γραπτή μνεία στη Μεγάλη Ζιμπάμπουε γίνεται το 1531 από τον Βισέντε Πεγάδου, λοχαγό της Πορτογαλικής φρουράς της Σοφάλα, ο οποίος την κατέγραψε ως Σιμπάοε (*Symbaoe*). Ο πρώτος Ευρωπαίος που επισκέφτηκε πιθανώς ήταν ο Πορτογάλος περιηγητής Αντόνιο Φερνάντες το 1513-1515, ο οποίος διέσχισε δύο φορές και κατέγραψε λεπτομερώς την περιοχή της σημερινής Ζιμπάμπουε (συμπεριλαμβανομένων των βασιλείων των Σόμα) και οχυρωμένα πέτρινα κέντρα. Όμως, περνώντας λίγα χιλιόμετρα βόρεια και περίπου 55 χιλιόμετρα νότια του χώρου, δεν αναφέρει τη Μεγάλη Ζιμπάμπουε.

Οι πρώτες επιβεβαιωμένες επισκέψεις από Ευρωπαίους ήταν στο τέλος του 19ου αιώνα, και η έρευνα του χώρου άρχισε το 1871. Μετέπειτα έρευνες στο χώρο ήταν αμφιλεγόμενες, λόγω της πολιτικής πίεσης στους αρχαιολόγους από την κυβέρνηση της Ροδεσίας να αρνηθούν την κατασκευή της από ιθαγενείς Αφρικανούς. Η Μεγάλη Ζιμπάμπουε έχει υιοθετηθεί ως εθνικό μνημείο από την κυβέρνηση της Ζιμπάμπουε και το σύγχρονο ανεξάρτητο κράτος πήρε το όνομά του από τη Μεγάλη Ζιμπάμπουε.Ο χαρακτηρισμός «Μεγάλη» ξεχωρίζει το χώρο από τα χιλιάδες άλλα ερείπια τα οποία είναι γνωστά ως Ζιμπάμπουε και βρίσκονται διάσπαρτα στη χώρα.. Συνολικά σε όλη τη νότια Αφρική υπάρχουν 200 τέτοια ερείπια, αλλά η Μεγάλη Ζιμπάμπουε είναι το μεγαλύτερο όλων.

## Παραπομπές


κατηγορία:Ζιμπάμπουε
κατηγορία:Μνημεία Παγκόσμιας Κληρονομιάς
Μπούργκχαρτ Κλάουσνερ

Ο **Μπούργκχαρτ Κλάουσνερ** (γερμ. *Burghart Klaußner*) είναι Γερμανός ηθοποιός και τραγουδιστής.

Γεννήθηκε το 1949 στο Βερολίνο. Ξεκίνησε να σπουδάζει γερμανική φιλολογία και θεατρολογία, όμως το εγκατέλειψε για να σπουδάσει υποκριτική στη δραματική σχολή Max-Reinhardt. Έχει συμμετάσχει σε γερμανικές ταινίες που έγιναν διεθνώς γνωστές, όπως *[[Good Bye, Lenin!]]*, *[[Οι μέρες της αφθονίας σας είναι μετρημένες]]*, *[[Σφραγισμένα χείλη]]* και *[[Η Λευκή Κορδέλα]]*. Εκτός από τον κινηματογράφο, έχει παίξει σε πολλά έργα στο θέατρο.

Είναι ο πατέρας του επίσης ηθοποιού Γιοχάνες Κλάουσνερ.
## Ενδεικτική φιλμογραφία

## Παραπομπές

## Εξωτερικοί σύνδεσμοι
*Προσωπική ιστοσελίδα

Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί θεάτρου
Κατηγορία:Γερμανοί τραγουδιστές
Βίβλος αναβαθμών

Η ***Βίβλος αναβαθμών*** είναι ανώνυμο συριακό κέιμενο ασκητικού περιεχομένου του 400 ή  λίγο μεταγενέστερο.

Η *Βίβλος* περιέχει τριάντα έμμετρες Ομιλίες. Στο έργο γίνεται η διάκριση μεταξύ *δικαίων* χριστιανών οι οποίοι εφαρμόζουν τις *μικρές* εντολές της πίστεως και σε *τέλειους*, οι οποίοι εφαρμόζουν τις *μεγάλες* εντολές, δηλαδή όχι μόνο της νηστείας, της προσευχής και της ελεημοσύνης, αλλά της αγαμίας, της ακτημοσύνης, της συνεχούς προσευχής, της αγάπης και της πλήρους αποταγής του κόσμου. Αυτοί οι *τέλειοι* είναι πλήρεις φορείς του Αγίου Πνεύματος, απαξιώνοντας την ορατή Εκκλησία και τις δομές της, αφού ανήκουν στην ουράνια Εκκλησία.

Ο συντάκτης του έργου είναι ανώνυμος και αυτοπροσδιορίζεται ως *ένας από τους τελευταίους μαθητές των Αποστόλων*. Το κείμενο προϋποθέτει το έργο του Αφράατη *Αποδείξεις*, την κίνηση των Μεσσαλιανών (β μισό 4ου αι.) και τους διωγμούς σε βάρος των χριστιανών του πέρση βασιλιά Σαπώρ Β'
## Παραπομπές

## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.48-49

Κατηγορία:Ιστορία του Χριστιανισμού
Μακάριος Μάγνης

Ο **Μακάριος Μάγνης** ήταν χριστιανός επίσκοπος  και συγγραφέας. Έζησε στα τέλη του 4ου και στις αρχές του 5ου αιώνα.

## Βίος-έργο
Για την ζωή του δεν  έχουμε πληροφορίες. Ο Πατριάρχης Φώτιος Α´ μας πληροφορεί πως στην σύνοδο στην Δρυ (403) ο Μακάριος Μάγνης ήταν ένας εκ των κατηγόρων του Ηρακλείδη, πρόσωπο φίλα προσκείμενο του Ιωάννη Χρυσόστομου,  άρα ο Μακάριος ήταν αντιχρυσοστομικός. Το *Μάγνης* αφορά την επισκοπή Μαγνησίας (σημερινή Manisa) της Λυδίας και όχι της Καρίας.

## Συγγραφικό έργο
Μας έχει σωθεί έργο του με τίτλο *Αποκριτικός* με το οποίο απαντά σε επιθέσεις σε βάρος του χριστιανισμού ενός εθνικού. Η δομή του έργου είναι πενταμερής. Πρόκειται για μια οιονεί συζήτηση διάρκειας πέντε ημερών με κάποιον ανώνυμο φιλόσοφο. Στην πραγματικότητα έχει συγκεντρώσει θέσεις αντιχριστιανικές από κάποιο σύγγραμμα και τις ανατρέπει κατά ομάδες. Το βιβλίο αυτό του εθνικού συγγραφέα δεν έχει ταυτιστεί ακριβώς. Οι ερευνητές είναι διχασμένοι μεταξύ του ήδη απολεσθέντος *Αληθή λόγου* του Ιεροκλή (πέθανε περί το 408) και ήταν ένας ανώτερος κρατικός υπάλληλος φιλοσοφών και μεταξύ των δεκαπέντε βιβλίων *Κατά χριστιανών* του νεοπλατωνικού Πορφύριου. Ίσως ο Μακάριος είχε υπόψιν του επιτομή του έργου αυτού ή άλλο μικρότερο έργο ομόφρονα του Πορφύριου.
Η δομή του *Αποκριτικού* είναι εξηγητική και παρακολουθεί τα καινοδιαθηκικά χωρία και γεγονότα.

## Θεολογία Μακάριου Μάγνητος
Ανεπτυγμένη και συγκροτημένη θεολογία δεν έχουμε. Ωστόσο δεν αγνοεί τον Απολιναρισμό, εναντιον του  οποίου προβάλει την πλήρη ανθρωπότητα στον Χριστό και δεν αγνοεί την αντιοχειανή χριστολογική επιχειρηματολογία (Διόδωρος Ταρσού), έναντι της οποίας τονίζει το *Λόγος-σάρξ*, προκειμένου να μην ερμηνευθέι η ενανθρώπηση ως ένωση του θείου Λόγου με απαρτισμένο άνθρωπο.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.59-62

Κατηγορία:Επίσκοποι του 4ου αιώνα
Νόρμπερτ φαν Μπλούμεν

Ο **Νόρμπερτ φαν Μπλούμεν** (φλαμανδικά: **Norbert van Bloemen**, επιλεγόμενος **Cefalus** ή **Cephalos** (1670, Αμβέρσα &ndash; 1746, Άμστερνταμ) ήταν Φλαμανδός ζωγράφος και σχεδιαστής, ο οποίος εργάστηκε κατά κύριο λόγο στην Ιταλία και στην Ολλανδική Δημοκρατία. Είναι γνωστός για τα ιταλικού ύφους τοπία του και τις ρωπογραφίες που θυμίζουν τα θέματα των ατόμων της "χαμηλής τάξης" των *[[Bamboccianti]]*. Ζωγράφισε, επίσης, πορτρέτα και ορισμένους πίνακες με ιστορικά θέματα.

## Βιογραφία

Ο Νόρμπερτ φαν Μπλούμεν γεννήθηκε στην Αμβέρσα και ήταν ο μικρότερος αδελφός των Πίτερ φαν Μπλούμεν και Γιαν Φρανς φαν Μπλούμεν. Οι δύο μεγαλύτεροι αδελφοί του ήταν ζωγράφοι που πραγματοποίησαν επιτυχημένη σταδιοδρομία στην Ιταλία και στην Αμβέρσα. Ο Νόρμπερτ εκπαιδεύτηκε από τον μεγαλύτερό του αδελφό, Πίτερ, αλλά πρέπει να είχε και άλλους Δασκάλους καθώς ο Πίτερ έφυγε για τη Λυών το 1674. Αργότερα στη Λυών μετέβη και ο άλλος αδελφός του, ο Γιαν Φρανς. Οι δύο αδελφοί αργότερα ταξίδεψαν στη Ρώμη, όπου, το 1688, καταγράφονται στην ενορία του *Sant'Andrea delle Fratte*. Το 1690 ο Νόρμπερτ συνάντησε τους δύο αδελφούς του στη Ρώμη, αλλά δεν είναι βέβαιο αν διέμεινε στην ενορία του *Sant'Andrea delle Fratte*.

Ο Νόρμπερτ έγινε μέλος των *[[Bentvueghels]]*, μιας οργάνωσης Φλαμανδών και Ολλανδών καλλιτεχνών που δραστηριοποιούνταν στη Ρώμη. Κοινή πρακτική της εταιρείας ήταν να αποδίδει σε όλα της τα μέλη προσωνύμια και το προσωνύμιο του Νόρμπερτ ήταν *Cefalus* ή *Cephalos*. Ο λόγος που του αποδόθηκε το όνομα Κέφαλος, ήρωα της αρχαίας ελληνικής μυθολογίας, δεν έχει διασωθεί.

Το 1724 ο Νόρμπερτ έφυγε από τη Ρώμη, όπου παρέμεινε μόνον ο αδελφός του Γιαν Φρανς, καθώς ο Πίτερ είχε επιστρέψει στη γενέτειρά του, Αμβέρσα, ήδη από το 1694. Ο Νόρμπερτ πιθανότατα είχε επιστρέψει πρώτα στην Αμβέρσα, αλλά δεν παρέμεινε εκεί ίσως λόγω έλλειψης εμπορικής επιτυχίας. Στη συνέχεια μετέβη κι εγκαταστάθηκε στο Άμστερνταμ, όπου παρέμεινε για το υπόλοιπο της ζωής του.

Στο Άμστερνταμ ήταν ένας από τους Δασκάλους του Κορνέλις Πλόοτ φαν Άμστελ.

## Έργο

Ο Νόρμπερτ φαν Μπλούμεν ζωγράφιζε κυρίως σκηνές καθημερινότητας και ιταλικού ύφους τοπία, τα οποία υφολογικά είναι παρεμφερή με αυτά του του μεγαλύτερου αδελφού του Πίτερ, ο οποίος υπήρξε και δάσκαλός του.

Δημιούργησε, επίσης, και μερικούς πίνακες ιστορικού περιεχομένου για τις μυστικές καθολικές εκκλησίες στην Ολλανδία και μερικά πορτρέτα, όπως το *[[:Image:Norbert van Bloemen - Portrait of Jan Pietersz Zomer, Art Dealer in Amsterdam.jpg|Πορτρέτο του Jan Pietersz Zomer*, εμπόρου έργων τέχνης στο Άμστερνταμ]] (σήμερα στο Ρέικσμουζεουμ).

Φαίνεται ότι ο Νόρμπερτ ποτέ δεν κατάφερε να φθάσει το επίπεδο επιτυχίας των παραγωγικότατων αδελφών του Πίτερ και Γιαν Φρανς, των οποίων οι τιμές των έργων βρίσκονταν σε πολύ υψηλά επίπεδα κατά τη διάρκεια της ζωής τους και σήμερα βρίσκονται σε περίοπτες συλλογές ανά τον κόσμο. Πιστεύεται ότι εγκατέλειψε τη Ρώμη και την Ιταλία λόγω του χαμηλού επιπέδου επιτυχίας του εκεί.

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Φηγούς

Ο **Φηγούς** (), (ο δήμος: Φηγούντος) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας). 

## Ονομασία
Ο δήμος, πήρε ίσως το όνομά του, όπως και στην περίπτωση του δήμου Φηγαίας, από το δέντρο με την ονομασία «φηγός», δηλαδή την οξιά (επιστημονική ονομασία: Fagus) ή άλλα παρόμοια δέντρα της οικογένειας των «Φηγοειδών» (επιστημονική ονομασία: Fagaceae), όπως τη βελανιδιά κ.α., το οποίο πιθανώς φυόταν στις εκτάσεις του δήμου.

## Τοποθεσία του αρχαίου δήμου
Ο δήμος του Φηγούντος, ήταν δήμος των Μεσογείων. Η θέση του δήμου είναι άγνωστη, αβέβαιη και δεν έχει ταυτιστεί επακριβώς με κάποια σημερινή περιοχή.  Κάποιοι ερευνητές τοποθετούν τον δήμο στη σημερινή θέση της περιοχής Νταού Πεντέλης.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ερεχθηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι του Φηγούντος
Ο δημότης του αρχαίου Φηγούντος ονομαζόταν Φηγούσιος. 

## Προσωπικότητες από τον Φηγούντα
Υπήρξαν διάφοροι γνωστοί πολίτες από το δήμο του Φηγούντος, όπως ο βουλευτής Αλέξανδρος ο Φηγούσιος γιος του Δεξάνδρου, ο κληρούχος και βουλευτής της Σάμου Δημοτίων ο Φηγούσιος, ο βουλευτής Δημύλος ο Φηγούσιος γιος του Δημοκλέος, ο συμπρόεδρος, με βάση το διάταγμα των κληρούχων στη Σάμο, Διονυσόδωρος ο Φηγούσιος, ο γραμματέας, κατά πρυτανεία, Διόφαντος ο Φηγούσιος γιος του Διονυσόδωρου κ.α.

## Δείτε επίσης
* Αρχαία Αθήνα
* Ερεχθηίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG Φηγ, Attica (IG I-III).

**Δευτερογενείς πηγές**
* Phegus, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”. (38, 62, 70, 112 Nr. 110, Tab. 1.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 126.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630

## Εξωτερικοί σύνδεσμοι
* 
* 

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Δόξα Πειραιά

Το όνομα **Δόξα Πειραιά** μπορεί να αναφέρεται:
* Ο.Φ.Ν. Δόξα Πειραιά ,  αθλητικός σύλλογος με έδρα τη Νίκαια του Πειραιά.
* Α.Ο. Δόξα Πειραιά , γυναικείος ποδοσφαιρικός σύλλογος με έδρα τον Πειραιά
Απτουραχμανλή

Το **Απτουραχμανλή** ήταν ελληνικό χωριό στην περιοχή Ακ Νταγ Ματέν, στη Μικρά Ασία.

Κτίστηκε γύρω στο 1840-1845 από κατοίκους της Αργυρούπολης του Πόντου, σε περιοχή πεδινή και εύφορη. Αρχικά αποτελούνταν από 300 οικογένειες. Τον οικισμό διαπερνούσε χείμαρρος που τον χώριζε σε δύο μαχαλάδες (συνοικίες), τον βόρειο και τον νότιο. Πολιούχοι ήταν ο Άγιος Κωνσταντίνος και η Αγία Ελένη. Στο χωριό υπήρχε διθεσιο δημοτικό σχολείο. Στις 21 Μαΐου κάθε χρόνο τελούνταν παλαιστικοί αγώνες καθώς οι κάτοικοι του οικισμού ήταν φημισμένοι για τις παλαιστικές τους ικανότητες.

Ο οικισμός εγκαταλείφθηκε το 1923 με την ανταλλαγή των πληθυσμών. Οι οικογένειες μετά την ανταλλαγή των πληθυσμών εγκαταστάθηκαν στην Ελλάδα στα χωριά Δυτικό Πέλλας και Λεκάνη Καβάλας.

## Παραπομπές


## Πηγές
*Ανώνυμου, «Απτουραχμανλή, το», Εγκυκλοπαίδεια του Ποντιακού Ελληνισμού, τομ.2 , εκδ. Μαλλιάρης παιδεία, Αθήνα,2007, σελ 43-44
*https://santeos.blogspot.com/2013/10/blog-post_1938.html "Ο Σάββας Δαμ. Χατζημωυσιάδης από το Απτουραχμανλί στο Δυτικό Πέλλας"
Κατηγορία:Πόντος
Κούναλ Ναγιάρ

Ο **Κούναλ Ναγιάρ** είναι Άγγλος ηθοποιός ινδικής καταγωγής.

Γεννήθηκε το 1981 στο Λονδίνο από Ινδούς γονείς και μεγάλωσε στο Νέο Δελχί. Το 1999 εγκαταστάθηκε στις ΗΠΑ και σπούδασε υποκριτική, ενώ παράλληλα φοιτούσε στο τμήμα Διοίκησης Επιχειρήσεων στο Πανεπιστήμιο του Πόρτλαντ. Από το 2007 πρωταγωνιστεί στην κωμική τηλεοπτική σειρά *[[The Big Bang Theory]]* στον ρόλο του αστροφυσικού Ραζ Κουθραπάλι.

To 2011 νυμφεύθηκε το μοντέλο Νέχα Καπούρ, Miss India το 2006.
## Φιλμογραφία
### Κινηματογράφος
*2004 S.C.I.E.N.C.E 
*2012 ...Or Die (μικρού μήκους)
*2012 Η Εποχή των Παγετώνων 4: Ο Χορός των Ηπείρων (φωνή)
*2014 The Scribbler 
*2015 Food 
*2016 A Momentary Lapse of Reason
*2016 Trolls (φωνή)
*2017 Cars (φωνή)
*2017 Hotel Mumbai
### Τηλεόραση
*2007 NCIS: Suspicion
*2007-2019 The Big Bang Theory
*2010 CollegeHumor Originals 
*2013-2016 Sanjay and Craig
*2016 Fantasy Hospital

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Ινδοί ηθοποιοί
Κατηγορία:Άγγλοι ηθοποιοί τηλεόρασης
Σεδούλιος Καίλιος

Ο **Σεδούλιος Καίλιος** ήταν λατίνος εκκλησιαστικός ποιητής. Έζησε από τα τέλη του 4ου μέχρι το δεύτερο τέταρτο το 5ου αι. μ.Χ.

## Βίος
Ο **Σεδούλιος** είχε λάβει επιμελημένη κλασική παιδεία. Σταδιοδρόμησε ως ρήτορας στην Ιταλία, ως δάσκαλος μετρικής και συντάκτης ποιημάτων στην Αχαΐα (Ελλάδα). Με τη βοήθεια ενός ιερέα, του Μακεδόνιου μεταστράφηκε στον χριστιανισμό. Ο Ισίδωρος Σεβίλλης τον ονομάζει πρεσβύτερο, κάτι πολύ πιθανό επειδή τα ποιήματά του εισήλθαν σε λειτουργική χρήση.

## Έργα
**Paschale carmen*: Ποίημα πολυστιχο το οποίο χρονικά τοποθετείται στα 420 με 430 διότι ενώ σε αυτό καταπολεμά τον Σαβελλιανισμό και τον Αρειανισμό, δεν αναφέρει τον Νεστόριο. Περιλαμβάνει πρόλογο από 8 δίστιχα, περί Θείας Ευχαριστίας. Στο 1ο βιβλίο περιγράφει γεγονότα της Παλαιάς Διαθήκης με 352 εξάμετρα, στο 2ο βιβλίο 300 εξάμετρα, στο 3ο βιβλίο 339 εξέμετρα, και στο 4ο 438 εξέμετρα περιγράφει γεγονότα της Καινής Διαθήκης. Τέλος στο 5ο με 438 εξέμετρα περιγράφει τά πάθη έως και την Ανάληψη του Ιησού.
**Ύμνοι*: συνέταξε δύο ύμνους. Ο πρώτος είναι μια ελεγεία και περιγράφει το σχέδιο της σωτηρίας του Θεού σε 55 δίστιχα (το πρώτο εξάμετρο και το δεύτερο πεντάμετρο) και τελειώνει με ομολογία στην Αγία Τριάδα. Ο δεύτερος ύμνος γραμμένος σε ιαμβικό δίμετρο, είναι αλφαβητικός με 23 στροφές των τεσσάρων στιχων και υμνεί τον Ιησού. Ο ύμνος αυτός χρησιμοποιήθηκε στη λατρεία: οι στροφές από A-G στην εορτη των Χριστουγέννων και οι στοφές H-I, L-N στην εορτή των Θεοφανίων. Η περίπτωση του Σεδούλιου να έχει γράψει επική ποίηση στα λατινικά και οι ύμνοι του να έχουν χρησιμοποιηθεί στη λατρεία είναι μοναδίκη για την εποχή εκείνη.

## Παραπομπές


## Πηγές
*Στυλιανός Παπαδόπουλος, Πατρολογία Γ΄, εκδ. Γρηγόρης, Αθήνα, 2010, σελ. 300-302

Κατηγορία:Εκκλησιαστικοί συγγραφείς
Κατηγορία:Ρωμαίοι ποιητές
Ναυτικό Μουσείο Κωνσταντινούπολης

thumb|300px|right|Το Ναυτικό Μουσείο Κωνσταντινούπολης
Το **Ναυτικό Μουσείο Κωνσταντινούπολης** (τουρκικά: *İstanbul Deniz Müzesi*) είναι ένα κρατικό ναυτικό μουσείο στην περιοχή Μπεσίκτας της Κωνσταντινούπολης στην Τουρκία. Ιδρύθηκε το 1897 από τον Υπουργό Ναυτικών της Οθωμανικής Αυτοκρατορίας Χασάν Χιουσνιού Πασά. Το Ναυτικό Μουσείο περιέχει συλλογές από στρατιωτικά αντικείμενα εποχής του Οθωμανικού Ναυτικού και είναι το μεγαλύτερο ναυτικό και πολεμικό μουσείο της χώρας. Τα εκθέματά του υπολογίζονται σε 20.000. Περιλαμβάνονται προτομές ηγετών του ναυτικού, στολίδια από πλοία, μακέτες παλαιών πλοίων, μοντέλα και τεμάχια από πλοία της Βυζαντινής Αυτοκρατορίας, αλυσίδα του Κεράτιου κόλπου που εμπόδιζε την είσοδο των πλοίων, σουλτανικά και άλλα καΐκια. Τα περισσότερα εκθέματα είναι ευπαθή στη ζέστη, το φως και την υγρασία, γι αυτό και προστατεύονται κατάλληλα με χρήση τεχνολογίας.

## Παραπομπές


## Εξωτερικοί σύνδεσμοι

*Επίσημη ιστοσελίδα

Κατηγορία:Ναυτικά μουσεία
Κατηγορία:Μουσεία στην Τουρκία
Κατηγορία:Τουρκικές Ένοπλες Δυνάμεις
Μάριος Μερκάτωρ

Ο **Μάριος Μερκάτωρ** έζησε τον 5ο αι. μ.Χ. και ήταν εκκλησιαστικός συγγραφέας.

## Βίος
Ο **Μάριος Μερκάτωρ** γεννήθηκε στην Ιταλία. Στα 418 τον βρίσκουμε στη Ρώμη για να καταγγείλει τους Πελεγιανούς. Ο Μάριος Μερκάτωρ είναι κυρίως γνωστός ως θαυμαστής του Αυγουστίνου και αντιπελαγιαννός συγγραφέας, συμπιλητής και συλλογέας.
Το 429 τον βρίσκουμε στη Θράκη να μονάζει. Εκεί συντάσσει στην ελληνική γλώσσα έργο κατά του Πελαγιανού Καιλεστίου. Το 431 συντάσσει ένα Commonitorium κατά το Πελαγίου, Καιλεστίου και Ιουλιανού Αικλάνων. Ο Μάριος Μερκάτωρ συγκεντρώνει ότι έχει διατυπωθεί από τους Πελαγιανούς και τις πολεμικές σε βάρος τους, κυρίως αυτές του Αυγουστίνου. Τα κείμενά του το 550 περιλήφθηκαν στο Collegio Palatina. Μετέφρασε επίσης έργα του Νεστόριου, και του Κύριλλου συμβάλλοντας κατ'αυτόν τον τρόπο στο να γίνει γνωστή η θεολογία των Ανατολικών στη δύση. Ο Μάριος υπηρέτησε ως εκπρόσωπος του Πάπα στην Κωνσταντινούπολη, ενώ ήταν παρών στη Σύνοδο της Εφέσου (431). Μετά από αυτήν δεν αναφέρεται πλέον.

## Έργα
**Commonitorium super nomine Caelestii*(Μνημόνιο για τον Καιλέστιον). Το 431 το εκλατίνησε ο ίδιος ο Μάριος
**Commonitorum adversum haeresim Pelagii et Caelestii vel etiam scripta Juliani* (Μνημόνιο κατά της αιρέσεως του Πελάγιου , του Καιλέστιου και κειμένων του Ιουλιανού)

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ. Γρηγόρης, Αθήνα, 2010, σελ410
*Γεώργιος Φλορόφσκυ, Οι βυζαντινοί πατέρες του 5ου αιώνα, μτφρ. Παναγιώτου Πάλλη,εκδ. Π. Πουρναράς, Θεσσαλονίκη, 2003,σελ.367-368

Κατηγορία:Εκκλησιαστικοί συγγραφείς
Έρικ Μπάκνερ

Ο **Έρικ Μπάκνερ**, γεννημένος στις 26 Απριλίου 1990, είναι Αμερικανός καλαθοσφαιριστής, ο οποίος αγωνίζεται στην θέση του σέντερ.

## Καριέρα
Ο Μπάκνερ ξεκίνησε να αγωνίζεται στο κολέγιο Γκαλφ Κόουστ Στέιτ σε ηλικία δεκαοκτώ ετών και το 2010 συνέχισε για δύο ακόμη χρόνια στο Τζόρτζια Στέιτ, με μέσους όρους 10,1 πόντων, 6,1 ριμπάουντ και 2,6 κοψιμάτων. Κρατάει το ρεκόρ περισσότερων κοψιμάτων όλων των εποχών για το Τζόρτζια Στέιτ με 167, όπως και το ρεκόρ κοψιμάτων σε μία μόνο σεζόν, με 118 το 2011-12.

Το 2012, ξεκίνησε την επαγγελματική του καριέρα στην τουρκική Ουσάκ Σπορτίφ, για να συνεχίσει την επόμενη χρονιά στην ομάδα του Τεχνικού Πανεπιστημίου Κωνσταντινούπολης. Το 2014-15 επέστρεψε στην Ουσάκ Σπορτίφ, ενώ το επόμενο καλοκαίρι συμφώνησε με την Τουρκ Τέλεκομ, με την οποία αγωνίστηκε σε 29 αγώνες πρωταθλήματος με μέσους όρους 10,3 πόντων, 6,3 ριμπάουντ και 0,7 κοψιμάτων. Στο FIBA Europe Cup έπαιξε σε 13 παιχνίδια με 14,0 πόντους, 4,6 ριμπάουντ και 1,2 κοψίματα.

Το καλοκαίρι του 2015, ο Μπάκνερ συμμετείχε στο NBA Summer League με την ομάδα των Μπόστον Σέλτικς, ενώ το επόμενο καλοκαίρι αγωνίστηκε στα πλέι-οφ του κινέζικου πρωταθλήματος με την φανέλα της Χενάν Σεντιάν Λαογιού.

Στις 9 Αυγούστου 2016, υπέγραψε συμβόλαιο διάρκειας δύο ετών με την ομάδα του Άρη Θεσσαλονίκης. Παρ' όλα αυτά, έλυσε την συνεργασία του με την ελληνική ομάδα στις 15 Ιανουαρίου 2017, μία ημέρα μετά την πρόκριση του Άρη στον τελικό του κυπέλλου Ελλάδας. Την ίδια ημέρα, συμφώνησε με την τουρκική Μπουγιουκεκμετζέ.

## Παραπομπές


## Πηγές
* DraftExpressProfile: Eric Buckner, Stats, Comparisons, and Outlook
* Eric Rashard Buckner profile | Game center | FIBA.com
* Eric Buckner Stats | College Basketball at Sports-Reference.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές κινεζικών συλλόγων
Ξέφρενη ζωή

Η ***Ξέφρενη ζωή*** είναι κινηματογραφική ταινία του 2006 σε σκηνοθεσία του Όσκαρ Ροέλερ, βασισμένη στο μυθιστόρημα *Les Particules élémentaires* («Τα στοιχειώδη σωματίδια») του Μισέλ Ουελμπέκ.

## Πλοκή
Ο Μπρούνο και ο Μίχαελ είναι ετεροθαλή αδέρφια με κοινή μητέρα, η οποία όταν τους μεγάλωνε ήταν αδιάφορη. Το γεγονός αυτό προκάλεσε και στους δύο δυσλειτουργίες στην ενήλικη ζωή τους. Ο Μπρούνο είναι καθηγητής δευτεροβάθμιας εκπαίδευσης και έχει υπερβολική σεξουαλική δραστηριότητα, ενώ ο Μίχαελ είναι μοριακός βιολόγος και αφοσιωμένος στην επιστήμη του, χωρίς να έχει ακόμη σεξουαλικές σχέσεις.

Η ζωή τους θα αλλάξει όταν θα ερωτευτούν δύο γυναίκες, ο Μπρούνο την Κριστιάνε και ο Μίχαελ την παιδική του φίλη Αναμπέλ.

## Διανομή

Κατηγορία:Γερμανικές ταινίες
Κατηγορία:Γερμανόφωνες ταινίες
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες του 2006
Κατηγορία:Ταινίες με θέμα τη σεξουαλικότητα
ΒΚ Ντιναμό Μόσχας

Η **ΒΚ Ντιναμό Μόσχας** (ρωσικά: ВК Динамо Москва) είναι ρωσική επαγγελματική ομάδα πετοσφαίρισης ανδρών, με έδρα τη Μόσχα. Αγωνίζεται στο Πρωτάθλημα Ρωσίας, τον τίτλο του οποίου έχει κερδίσει δύο φορές (2006, 2008). Έχει κατακτήσει επίσης ένα ασημένιο και δύο χάλκινα μετάλλια στο Τσάμπιονς Λιγκ.

## Ιστορία
Ιδρύθηκε το 1926 ως τμήμα της αθλητικής κοινωνίας Ντιναμό. Το 1977 πήρε την ονομασία «Ντιναμό Περιφέρειας Μόσχας» (Динамо Московская область) υπό την οποία αγωνίστηκε ως το 1994. Το 2000 μετονομάστηκε σε Ντιναμό-ΜΓΦΣΟ-Ολίμπ Μόσχας (Динамо-МГФСО-Олимп Москва), ενώ το 2002 πήρε τη σημερινή της ονομασία.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1926
Ντιναμό Μόσχας (πετοσφαίριση γυναικών)

Η **ΖΒΚ Ντιναμό Μόσχας** (ρωσικά: ЖВК Динамо Москва) είναι ρωσική ομάδα πετοσφαίρισης γυναικών. Ιδρύθηκε το 1926 ως τμήμα της αθλητικής κοινωνίας Ντιναμό. Το 1992 η ομάδα διαλύθηκε, αλλά αναδημιουργήθηκε το 2004. Αποτελεί μια από τις πιο επιτυχημένες ομάδες στην ΕΣΣΔ και τη Ρωσία στην ιστορία της πετοσφαίρισης.

## Επιτυχίες
### Εθνικές
* **[[Πρωτάθλημα Πετοσφαίρισης Ρωσίας Γυναικών|Πρωτάθλημα Ρωσίας]]**
:: Πρωταθλήτρια (3): 2005–06, 2006–07, 2008–09, 2015–16
* **Πρωτάθλημα ΕΣΣΔ**
:: Πρωταθλήτρια (14): 1947, 1951, 1953, 1954, 1955, 1960, 1962, 1970, 1971, 1972, 1973, 1975, 1977, 1983
* **Κύπελλο Ρωσίας**
:: Κυπελλούχος (2): 2009, 2011
* **Κύπελλο ΕΣΣΔ**
:: Κυπελλούχος (4): 1950, 1951, 1953, 1982

### Διεθνείς
* **[[Τσάμπιονς Λιγκ (πετοσφαίριση γυναικών)|Τσάμπιονς Λιγκ]]**  
:: Νικήτρια (11): 1961, 1963, 1965, 1968, 1969, 1970, 1971, 1972, 1974, 1975, 1977
:: Φιναλίστ (5): 1965–66, 1966–67, 1972–73, 2006–07, 2008–09

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1926
Κατηγορία:Ρωσικοί σύλλογοι πετοσφαίρισης
ΜΚ Ντιναμό Μόσχας

Η **ΜΚ Ντιναμό Μόσχας** (ρωσικά: БК Динамо Москва) είναι ρωσική επαγγελματική ομάδα καλαθοσφαίρισης από τη Μόσχα. Αποτελεί τμήμα της αθλητικής κοινωνίας Ντιναμό Μόσχας. Αγωνίζεται στη Σουπερλίγκα Ρωσίας, τη δευτέρου επιπέδου κατηγορία της χώρας.

## Επιτυχίες
### Εγχώριες διοργανώσεις
* **Πρωτάθλημα ΕΣΣΔ**
****Πρωταθλήτρια (2):** 1937, 1948

### Ευρωπαϊκές διοργανώσεις
***[[Eurocup Basketball|Γιούροκαπ]]**
****Νικήτρια (1):** 2006

## Παραπομπές


## Εξωτερικοί σύνδεσμοι
* 

Κατηγορία:Ρωσικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1923
Κατηγορία:Ιδρύσεις ομάδων καλαθοσφαίρισης το 1923
Κατηγορία:Σοβιετικοί σύλλογοι καλαθοσφαίρισης
Πανελλήνιο πρωτάθλημα επιτραπέζιας αντισφαίρισης ανδρών και γυναικών

Το **Πανελλήνιο Πρωτάθλημα Επιτραπέζιας Αντισφαίρισης** ή **Ελληνικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ελλάδας, που διοργανώνεται από την Ελληνική Φίλαθλη Ομοσπονδία Επιτραπέζιας Αντισφαίρισης.

Πραγματοποιείται κάθε χρόνο και αναδεικνύει τους πρωταθλητές Ελλάδας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Διεξήχθη για πρώτη φορά το 1926-27 σε ανεπίσημο επίπεδο  και από 1930 επίσημα από τον ΣΕΓΑΣ, από το 1949 διοργανώνεται από την Ελληνική Φίλαθλη Ομοσπονδία Αντισφαίρισης και από το 1957 από την Ελληνική Φίλαθλη Ομοσπονδία Επιτραπέζιας Αντισφαίρισης.

## Πανελλήνιο πρωτάθλημα επιτραπέζιας αντισφαίρισης αντρών
### Πρωταθλητές

## Πανελλήνιο πρωτάθλημα επιτραπέζιας αντισφαίρισης γυναικών
### Πρωταθλητές

## Πανελλήνιο πρωτάθλημα επιτραπέζιας αντισφαίρισης διπλό αντρών
### Πρωταθλητές

## Πανελλήνιο πρωτάθλημα επιτραπέζιας αντισφαίρισης διπλού γυναικών
### Πρωταθλητές

## Πανελλήνιο πρωτάθλημα επιτραπέζιας αντισφαίρισης μεικτού
### Πρωταθλητές

thumb|right|80px|Ο παλιός πρωταθλητής στο απλό ανδρών, Νίκος Μαντζάρογλου.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
* Απλό Ανδρών
* Απλό Γυναικών
* Διπλό Ανδρών
* Διπλό Γυναικών
* Διπλό Μικτό

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1

## Εξωτερικοί σύνδεσμοι
*Επίσημη ιστοσελίδα της Ελληνικής Φίλαθλης Ομοσπονδίας Επιτραπέζιας Αντισφαίρισης

Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Ελλάδα
ΧΚ Ντιναμό Μόσχας

Η **ΧΚ Ντιναμό Μόσχας** (ρωσικά: ХК Динамо Москва) είναι ρωσική επαγγελματική ομάδα χόκεϊ επί πάγου με έδρα τη Μόσχα. Είναι μέλος της κατηγορίας Ταράσοφ στο Κοντινένταλ Χόκεϊ Λιγκ. 

## Ιστορία
Ιδρύθηκε το 1946 ως τμήμα της αθλητικής κοινωνίας Ντιναμό. Το 2010 συγχωνεύθηκε με τη ΜΒΝ και πήρε την ονομασία «ΟΧΚ Ντιναμό Μόσχας». Η σημερινή ονομασία της ομάδας καθιερώθηκε το 2012.

## Επιτυχίες
### Νίκες
 **Κύπελλο Γκαγκάριν** *(2)*: 2012, 2013
 **Σουπερλίγκα Ρωσίας** *(2)*: 2000, 2005
 **IHL Championship** *(2)*: 1993, 1995
 **IHL Cup** *(3)*: 1993, 1995, 1996
 **Πρωτάθλημα ΕΣΣΔ** *(5)*: 1947, 1954, 1990, 1991, 1992
 **Κύπελλο ΕΣΣΔ** *(3)*: 1953, 1972, 1976
 **Ευρωπαϊκό Τσάμπιονς Καπ** *(1)*: 2006
 **Spengler Cup** *(2)*: 1983, 2008
 **Ahearne Cup** *(2)*: 1975, 1976
 **Tampere Cup** *(2)*: 1991, 1992

### Καλύτερες θέσεις
 **Σουπερλίγκα Ρωσίας** *(1)*: 1999
 **Κύπελλο Σουπερλίγκας Ρωσίας** *(1)*: 1998
 **IHL Championship** *(2)*: 1994, 1996
 **IHL Cup** *(1)*: 1994
 **Πρωτάθλημα ΕΣΣΔ** *(16)*: 1950, 1951, 1959, 1960, 1962, 1963, 1964, 1971, 1972, 1977, 1978, 1979, 1980, 1985, 1986, 1987
 **Πρωτάθλημα ΕΣΣΔ** *(18)*: 1948, 1949, 1952, 1953, 1955, 1956, 1957, 1958, 1966, 1967, 1968, 1969, 1974, 1976, 1981, 1982, 1983, 1988
 **Κύπελλο ΕΣΣΔ** *(9)*: 1955, 1956, 1966, 1969, 1970, 1974, 1979, 1988, 1989

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1946
Ντιναμο
Κατηγορία:Αθλητισμός στη Μόσχα
Bryn Mawr Classical Review

Το περιοδικό με τίτλο ***Bryn Mawr Classical Review*** (*BMCR*, μτφ. *Κλασική επιθεώρηση Μπρυν Μάουερ*) είναι περιοδική επιθεώρηση ανοικτής πρόσβασης με θέμα τις κλασικές σπουδές. Εκδίδεται στην αγγλική γλώσσα από το 1990 και έχει ως έδρα την Πενσυλβάνια των ΗΠΑ. 

## Ιστορία
Το περιεχόμενο της επιθεώρησης διανέμονταν αρχικά μέσω υπηρεσίας προώθησης ηλεκτρονικών μηνυμάτων (LISTSERV) η οποία δημιουργήθηκε από το πανεπιστήμιο του Μίσιγκαν, το οποίο είχε επίσης αναλάβει την τεχνική υλοποίηση και υποστήριξη του εγχειρήματος. Από το 1994 έως το 1999, το εγχείρημα έλαβε υποστήριξη από το ίδρυμα Andrew W. Mellon το οποίο διεξήγαγε έρευνα ως προς της ανάπτυξη και λειτουργικότητα των ηλεκτρονικών δημοσιεύσεων. Κατόπιν η υλοποίηση του ιστότοπου αναπτύχθηκε από το πανεπιστήμιο της Πενσυλβάνια και το κολέγιο Μπριν Μάουερ στην Πενσυλβάνια.

## Δημοσιεύσεις
Εκδίδει τακτικές κριτικές ακαδημαϊκών μελετών και έργων στο πεδίο των κλασικών σπουδών και της κλασικής αρχαιολογίας, και είναι μια από τις παλαιότερες σχετικές επιθεωρήσεις του χώρου αυτού, παρέχοντας το περιεχόμενο των εκδόσεων της δωρεάν τόσο διαδικτυακά όσο και έντυπα. Χρηματοδοτείται κυρίως από την πώληση των σχολιασμών που παράγει επί των αρχαίων ελληνικών και λατινικών έργων, ενώ δέχεται και πολλές οικονομικές συνεισφορές από εθελοντές, και διαθέτει και διαδικτυακό κατάλογο με έργα τα οποία είναι διαθέσιμα για κριτική σε περίπτωση όπου κάποιος αναγνώστης ενδιαφερθεί να συνδράμει με τη δική του αξιολόγηση. Η διαδικτυακή έκδοση, προσφέρει επίσης πρόσβαση στο αρχείο κριτικών από το 1990 και έπειτα.

## Αδερφά εγχειρήματα
Το 1993, ιδρύθηκε και το *Bryn Mawr Medieval Review* (*Μεσαιωνική επιθεώρηση Μπρυν Μάουερ*, μετονομάστηκε κατόπιν σε *[[The Medieval Review]]*). Και τα 2 περιοδικά διαθέτουν υπηρεσίες έντυπης και διαδικτυακής συνδρομής, και υπάρχει και η επιλογή συνδυασμένης συνδρομής και στην Κλασική και στην Μεσαιωνική επιθεώρηση με δυνατότητα φιλτραρίσματος των κριτικών, καθώς μερικές φορές τα έργα προς κριτική αναλύονται και στις 2 αυτές δημοσιεύσεις..

## Παραπομπές


## Εξωτερικοί σύνδεσμοι
*  Επίσημος ιστότοπος

Κατηγορία:Περιοδικά αρχαιολογικού περιεχομένου
Κατηγορία:Περιοδικά στην αγγλική γλώσσα
Κατηγορία:Περιοδικά με τόπο έκδοσης τις Ηνωμένες Πολιτείες
Εσαουίρα

Η **Εσαουίρα** (αραβικά: الصويرة; βερβερικά: Taṣṣort), παλαιότερα Μόγκατορ, είναι παραθαλάσσια πόλη του δυτικού Μαρόκου, στις ακτές του Ατλαντικού. Υπάγεται στην περιοχή Μαρακές-Σαφί. Σύμφωνα με την απογραφή του 2014, έχει 77.966 κατοίκους. Το οχυρωμένο κέντρο της Εσαουίρα, η Μεντίνα, έχει ανακηρυχθεί μνημείο παγκόσμιας κληρονομιάς της UNESCO από το 2001.

Η Εσαουίρα κατοικείται από την αρχαιότητα, αρχικά από τους αυτόχθονες Βερβέρους και ύστερα από τους Φοίνικες και τους Ρωμαίους. Το 1506, οι Πορτογάλοι κατασκεύασαν στην Εσαουίρα ένα οχυρό, το οποίο μετά την εγκατάλειψή του πέρασε στην κατοχή των τοπικών οικογενειών. Η ίδρυση της πόλης της Εσσαουίρα οφείλεται στον σουλτάνο Μοχάμεντ μπεν Αμπντάλαχ, ο οποίος διέταξε την κατασκευή της το 1760. Στόχος του ήταν να δημιουργήσει ένα λιμένα όσο εγγύτερα γίνεται στο Μαρακές και να αποκόψει το εμπόριο στο Αγαδίρ, το οποίο υποστήριζε τους πολιτικούς του αντιπάλους. Την σχεδίαση της πόλης ανέλαβε ο Τεοντόρ Κορνού. Η Εσαουίρα εξελίχθηκε στο σημαντικότερο λιμάνι της χώρας, ξεπερνώντας το Ραμπάτ σε κίνηση εμπορευμάτων.

Η θέση της πόλης υποβαθμίστηκε σημαντικά στο τέλος του 19ου και στις αρχές του 20ού αιώνα, αρχίζοντας με τον βομβαρδισμό της πόλης από το γαλλικό ναυτικό και στην συνέχεια με την εγκατάσταση γαλλικού προτεκτοράτου, χάνοντας τη θέση του σημαντικότερου διεθνούς λιμανιού και της διπλωματικής πρωτεύουσας της χώρας. Μετά την ανεξαρτησία του Μαρόκου, η Εσαουίρα έχει εξελιχθεί σε σημαντικό τουριστικό και πολιτιστικό κέντρο.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Πόλεις του Μαρόκου
Κατηγορία:Μνημεία Παγκόσμιας Κληρονομιάς στο Μαρόκο
Άρση βαρών σε πάγκο

**Η άρση βαρών σε πάγκο** είναι δυναμικό άθλημα για αθλητές με αναπηρία, αντίστοιχο με την ολυμπιακή άρση βαρών. Δεν πρέπει να συγχέεται με το αγώνισμα του δυναμικού τριάθλου, στο οποίο διαγωνίζονται αρτιμελείς αθλητές και περιλαμβάνει συνολικά τρεις κινήσεις: το βαθύ κάθισμα (squat), τον πάγκο (bench press) και το ξεκόλλημα (deadlift).

Όπως και στο άθλημα της ολυμπιακής άρσης βαρών, οι αθλητές έχουν  τρεις προσπάθειες. Το βάρος της μπάρας αυξάνει προοδευτικά και οι αθλητές εκτελούν τις προσπάθειές τους με βάση 1) το βάρος της μπάρας, 2) τη σειρά κλήρωσης, και αντίθετα από την ολυμπιακή άρση βαρών 3) την απόλυτη ολοκλήρωση των προσπαθειών των αθλητών. Π.χ. Έστω οι αθλητές Α, Β και Χ ξεκινούν τις πρώτες τους προσπάθειές τους στα 100 kg, στα 130 kg και στα 150 kg αντίστοιχα: ο αθλητής Α ολοκληρώνει την πρώτη του προσπάθειά του στα 100 kg και ζητά να προσπαθήσει στα 100 kg. Σε αντίθεση με την ολυμπιακή άρση βαρών όπου ο αθλητής Α θα αγωνιζόταν ξανά σε διάστημα 2 λεπτών, στην άρση βαρών σε πάγκο ο αθλητής Α θα περιμένει πρώτα να ολοκληρώσουν όλοι οι αθλητές την πρώτη τους προσπάθεια (ή και τη δεύτερη προσπάθειά κάποιων, εάν κάποιοι έχουν δηλώσει μικρότερο βάρος ή προηγούνται στη σειρά της κλήρωσης-στο παράδειγμά μας δε χρειάζεται, καθώς θα προσπαθήσει σε μικρότερο βάρος). Αφού ολοκληρωθεί και η τρίτη και τελευταία προσπάθεια των αθλητών, οι αθλητές έχουν δικαίωμα να επιχειρήσουν και **τέταρτη προσπάθεια**, ***έαν και εφ'όσον*** πρόκειται για εθνικό ή ηπειρωτικό ή παγκόσμιο ρεκόρ και **εκτός συναγωνισμού**, πάντα σε συμφωνία με τους κανονισμούς του αντίστοιχου πρωταθλήματος (εθνικά ή ηπειρωτικά ή παγκόσμια πρωταθλήματα ή Παραολυμπιακοί Αγώνες).

Η άρση βαρών σε πάγκο είναι η εξέλιξη ενός αθλήματος που ήταν γνωστό ως "περίεργη άρση", το οποίο ακολούθησε την ίδια μορφή τριών προσπαθειών, αλλά χρησιμοποίησε μια ευρύτερη ποικιλία γεγονότων, σαν ανταγωνισμό δυνατών ανδρών.Τελικά η περίεργη άρση έγινε πρότυπο για την τρέχουσα μορφή τριών προσπαθειών.

## Παραπομπές


Κατηγορία:Ατομικά αθλήματα
Κεντρικός Αθλητικός Σύλλογος των Ενόπλων Δυνάμεων της Ουκρανίας

Ο **Κεντρικός Αθλητικός Σύλλογος των Ενόπλων Δυνάμεων της Ουκρανίας**&nbsp;(ουκρανικά: Центральний Спортивний Клуб Збройних Сил України) είναι αθλητικό σωματείο που δημιουργήθηκε στις 15 Δεκεμβρίου του 1992, βασισμένο στο σοβιετικό αθλητικό σωματείο ΣΚΑ Κιέβου (СКА Київ) στο Κίεβο (περιφερειακό κέντρο της ΣΚΑ), η οποία διαλύθηκε μετά την πτώση της Σοβιετικής Ένωσης. To σωματείο υπάγεται στην Διοίκηση Αθλητισμού του Υπουργείου Εθνικής Άμυνας η οποία δημιουργήθηκε στις 29 Απριλίου του 1992.

## Ιστορία
Προκάτοχος του συλλόγου ήταν ο Αθλητικός Σύλλογος της Στρατιωτικής Περιοχής του Κιέβου (СК КВО), η οποία ιδρύθηκε την 1η Απριλίου του 1957 υπό τη διοίκηση της περιφέρειας της στρατιωτικής εκπαίδευσης ως περιφερειακή υπηρεσία της Αθλητικής Κοινωνίας των Ενόπλων Δυνάμεων της ΕΣΣΔ (СКА).

Με την πτώση της Σοβιετικής Ένωσης, όλες οι σοβιετικές οργανώσεις που χρηματοδοτούνταν από την κεντρική κυβέρνηση έπαψαν να υφίστανται. Το 1992 η Στρατιωτική Περιοχή του Κιέβου (КВО) καταργήθηκε, κάποια από τα συστατικά της μέρη μεταφέρθηκαν στη Ρωσία, κάποια άλλα μεταφέρθηκαν στις Ένοπλες Δυνάμεις της Ουκρανίας. Ο πρώην σύλλογος διαλύθηκε και όλα τα περιουσιακά του στοιχεία μεταβιβάστηκαν στο νεοσυσταθέντα Κεντρικό Αθλητικό Σύλλογο, ο οποίος απορρόφησε το σύνολο των Κέντρων του Σοβιετικού Στρατού με έδρα την Ουκρανία, όπως η Οδησσός, το Λβιβ και η Σεβαστούπολη (κάθε μία αντιστοιχεί στο διοικητικό κέντρο της σοβιετικής στρατιωτικής περιοχής).

## Προσχωρήσεις
Ο σύλλογος αποτελεί μέλος του Διεθνούς Συμβουλίου Αθλητισμού των Ενόπλων Δυνάμεων (CISM), όπως και της Εθνικής Ολυμπιακής Επιτροπής της Ουκρανίας (НОК України).

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Ουκρανίας
Κατηγορία:Ιδρύσεις αθλητικών συλλόγων το 1992
Κατηγορία:Στρατιωτικά αθλητικά σωματεία
Ντιναμό (Ουκρανία)

Η **αθλητική κοινωνία Ντιναμό Ουκρανίας** (ουκρανικά: Фізкультурно-спортивному товариству «Динамо» України) είναι αθλητική κοινωνία που ιδρύθηκε στη Σοβιετική Ένωση ως μέρος της σοβιετικής αθλητικής κοινωνίας Ντιναμό. Δημιουργήθηκε στις 31 του Οκτωβρίου του 1924 στο Χάρκοβο. Από εκείνη τη στιγμή το αθλητικό σωματείο παραμένει ως ένα από τα καλύτερα σωματεία στην Ουκρανία μετά την πτώση της Σοβιετικής Ένωσης.

Μεταξύ των έξι υφιστάμενων αθλητικών ενώσεων στην Ουκρανία, η Ντιναμό μπορεί να θεωρηθεί η κορυφαία. Στους Ολυμπιακούς Αγώνες του 2012 από 245 αθλητές της Ουκρανίας, 125 εκπροσωπούσαν την Ντιναμό. Ογδόντα δύο αθλητές έχουν εκπροσοπήσει τις υπηρεσίες επιβολής του νόμου. Σαράντα ένας στους 125 αθλητές ήταν από την πόλη του Κιέβου και της Περιφέρειας Ντονέτσκ. Μέλη της Ντιναμό αποτέλεσαν επίτιμοι σημαιοφόροι σε τελετές έναρξης και λήξης.

## Ιστορία
Ο σύλλογος συστάθηκε κατά την εναρκτήρια διάσκεψη των εκπροσώπων των υπηρεσιών επιβολής του νόμου, της κρατικής ασφάλειας, της προστασίας των συνόρων και των εσωτερικών στρατευμάτων που έλαβε χώρα στο Χάρκοβο στις 31 Οκτωβρίου του 1924. Αρχικά η Ντιναμό Χάρκοβο χρηματοδοτήθηκε από το εργοστάσιο του Χαρκόβου «Серп і Маллет» που πρόσφατα είχε κρατικοποιηθεί και μετονοματεί από «Гельферих-Саде».

Το παράρτημα της Ντιναμό στο Κίεβο αρχικά χρηματοδοτήθηκε από το εργοστάσιο των Μπολσεβίκων (πρώην «Γκρέτερ και Κριβάνεκ»). Στις 11 Δεκεμβρίου του 1926 ιδρύθηκε η Ντιναμό Βίννιτσα. Στα χρόνια της ανεξαρτησίας, μεταξύ 1994 και 2010, 455 αθλητές εκπροσώπησαν την Ντιναμό σε Ολυμπιακούς Αγώνες και κέρδισαν 63 διαφορετικά μετάλλια (18 χρυσά, 18 ασημένια, 27 χάλκινα). Γενικά από το 1952 το σωματείο εκπροσωπήθηκε από 608 αθλητές, εκ των οποίων 142 κέρδισαν 164 μετάλλια (49 χρυσά, 49 ασημένια 66 χάλκινα).

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ουκρανίας
Κατηγορία:Ιδρύσεις αθλητικών συλλόγων το 1924
Θωμάς Καραπιπέρης

Ο **Θωμάς Καραπιπέρης** (; - 12 Ιουλίου 1984), του Δημητρίου, ήταν Έλληνας δικηγόρος και πολιτικός.

## Βιογραφία
Σπούδασε νομικά και άσκησε τη δικηγορία. Άρχισε να πολιτεύεται από πολύ νωρίς με το Λαϊκό Κόμμα, το 1926 όμως χωρίς επιτυχία, συγκεντρώνοντας 732 ψήφους. Εξελέγη βουλευτής στην εκλογική περιφέρεια Αιτωλοακαρνανίας το 1935 με το Λαϊκό Κόμμα. Ήταν και πάλι υποψήφιος βουλευτής στις εκλογές του 1946, όμως απέτυχε να εκλεγεί, με 4.345 ψήφους.
 

Πέθανε το 1984 και κηδεύτηκε στις 13 Ιουλίου από το Πρώτο Νεκροταφείο Αθηνών. Ανεψιός του ήταν ο επίσης βουλευτής, Χρυσόστομος Καραπιπέρης.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το Λαϊκό Κόμμα
Λουάνγκ Πραμπάνγκ

Το **Λουάνγκ Πραμπάνγκ** (λαοτινά: ຫລວງພະບາງ, *Luang Phabang* ή *Luang Prabang*) είναι πόλη στο βόρειο κεντρικό Λάος. Μετά την ανεξαρτησία του βασιλείου του Λάος, η Λουάνγκ Πραμπάνγκ ήταν η βασιλική πρωτεύουσα της χώρας μέχρι που την εξουσία κατέλαβαν οι κομμουνιστές το 1975.  Η πόλη χαρακτηρίζεται από την συνύπαρξη παραδοσιακής και αποικιοκρατικής αρχιτεκτονικής. Αποτελεί μνημείο παγκόσμιας κληρονομιάς της UNESCO από το 1995. Η πόλη αποτελείται από 58 χωριά και έχει περίπου 56.000 κατοίκους, με 24.000 να κατοικούν στην περιοχή που προστατεύεται από την UNESCO.

Η Λουάνγκ Πραμπάνγκ, τότε Τσιανγκ Θονγκ, ήταν πρωτεύουσα του ισχυρού βασιλείου Λαν Ξανγκ, από τον 14ο έως το 16ο αιώνα. Η πόλη παράλληλα ήταν κέντρο του Βουδισμού στην περιοχή. Η πόλη πήρε το όνομα Λουάνγκ Πραμπάνγκ από ένα άγαλμα του Βούδα το οποίο προσέφερε η Καμπότζη. Το 1707, έγινε πρωτεύουσα του ανεξάρτητου βασιλείου Λουάνγκ Πραμπάνγκ. Μετά την εγκαθίδρυση γαλλικού προτεκτοράτου το 1893 ακολούθησε πολιτική αναταραχή, αλλά η Λουάνγκ Πραμπάνγκ παρέμεινε βασιλική και θρησκευτική πρωτεύουσα. Διατήρησε το ρόλο αυτό μέχρι που η πρωτεύουσα μετακινήθηκε στη Βιεντιάν το 1946.

Η πόλη είναι γνωστή για τους πολυάριθμους βουδιστικούς ναούς (γνωστοί ως βατ) και μοναστήρια. Ένα από τα κύρια αξιοθέατα της πόλης είναι το όρος Φου σι, ένας μεγάλος απότομος λόφους ύψους 150 μέτρων. Μια απότομη κλίμακα οδηγεί στο ιερό Βατ Τσομ Σι, με θέα την πόλη και τους ποταμούς Μεκόνγκ και Ναμ Χαν.

## Παραπομπές


Κατηγορία:Πόλεις και χωριά του Λάος
Κατηγορία:Μνημεία Παγκόσμιας Κληρονομιάς
ΣΦ Ντιναμό

Η **ΣΦ Ντιναμό** (γερμανικά: *SV Dynamo*) ήταν η αθλητική οργάνωση των υπηρεσιών ασφαλείας (Βόπο, Στάζι) της πρώην Ανατολικής Γερμανίας. Ο αθλητικός σύλλογος ιδρύθηκε στις 27 Μαρτίου του 1953 και είχε την έδρα του στο Χόενσενχαουζεν στο Ανατολικό Βερολίνο. Από την ημερομηνία έναρξης της μέχρι τις 23 Νοεμβρίου 1989, το πρόεδρο της SV Ντιναμό ήταν Έριχ Μίλκε, ο οποίος ήταν επίσης ο Υπουργός Κρατικής Ασφάλειας.

Η Ντιναμό δημιουργήθηκε το 1953 σύμφωνα με το υπόδειγμα των πολυαθλητικών συλλόγων που αναπτύχθηκε στη Σοβιετική Ένωση και υιοθετήθηκε σε όλη την Ανατολική Ευρώπη. Από την αρχή είχε μια απροκάλυπτα πολιτική, καθώς και αθλητική ατζέντα και οι πολλές επιτυχίες της παρουσιάζονταν πάντα ως θρίαμβος του κράτους της ΛΔΓ. Κατά τη διάρκεια της γερμανικής επανένωσης το 1989, η ΣΦ Ντιναμό εκκαθαρίστηκε. Στο ζενίθ του ο σύλλογος είχε πάνω από 280.000 ενεργά μέλη. Οι αθλητές του συλλόγου γνώρισαν σημαντικές επιτυχίες, τόσο σε εθνικές όσο και σε διεθνείς διοργανώσεις, κερδίζοντας για παράδειγμα περισσότερα από 200 Ολυμπιακά μετάλλια.

Μετά την επανένωση της Γερμανίας, το συστηματικό ντόπινγκ των αθλητών της Ντιναμό από το 1971 μέχρι το 1989, αποκαλύφθηκε στα γερμανικά μέσα ενημέρωσης. Το συστηματικό ντόπινγκ των αθλητών έγινε υπό την επίβλεψη της Κρατικής Ασφαλείας (Staatssicherheit) και με την πλήρη υποστήριξη της κυβέρνησης.

## Οργάνωση
thumb|150px|Σημαία της Ντιναμό

Η ΣΦ Ντιναμό χωρίστηκε σε δεκαπέντε περιφερειακές μονάδες, που αντιστοιχούσαν σε δεκαπέντε επαρχίες της Λαϊκής Δημοκρατίας της Γερμανίας. Μέσα σε κάθε περιφερειακή μονάδα υπήρχαν μεμονωμένα αθλητικά σωματεία, με κάθε αθλητικό σύλλογο να ειδικεύεται σε διάφορους κλάδους. 290 τμήματα είχαν συμπεριληφθεί, Ντιναμό Δρέσδης (ποδόσφαιρο), Ντιναμό Χόπενγκαρτεν (τζούντο, σκοποβολή σπορ, αλεξίπτωτο), Ντιναμό Κλίνγκενταλ (σκανδιναβικό σκι), Ντιναμό Λούκενβαλντε (πάλη), Ντιναμό Πότσνταμ (κωπηλασία και κανό σπριντ), Ντιναμό Βέισβασερ (χόκεϊ επί πάγου) και Ντιναμό Ζίνβαλντ στο Άλτενμπεργκ (δίαθλο, μπόμπσλεϊ, λουτζ, σκέλετον). Το πιο διάσημο αθλητικό σωματείο της ΣΦ Ντιναμό ήταν ίσως η Επιτροπή Εποπτείας Ντιναμό Βερολίνου που διέθετε τα περισσότερα ολυμπιακά αθλήματα. Το αθλητικό σύστημα δεν είχε σχεδιαστεί για μεταγραφές, σύμφωνα με το πρόγραμμα. Οι αθλητές έπρεπε να παραμείνουν στη χώρα τους.

## Παραπομπές


## Περαιτέρω μελέτη
* Hormonal doping and androgenization of athletes: a secret program of the German Democratic Republic government, από: Werner W. Franke (Hölderlin High School, Heidelberg, Germany) και Brigitte Berendonk, εκδότης: American Association for Clinical Chemistry

## Εξωτερικοί σύνδεσμοι

* Επίσημη ιστοσελίδα

Κατηγορία:Αθλητικοί σύλλογοι Γερμανίας
Μπαγκάν

Το **Μπαγκάν** (βιρμανικά: *Bagan*), προηγουμένως **Παγκάν**, είναι αρχαία πόλη στην κεντρική Μιανμάρ. Από τον 9ο μέχρι τον 13ο αιώνα ήταν πρωτεύουσα του βασιλείου του Παγκάν. Κατά τη διάρκεια της περιόδου ακμής του βασιλείου κατασκευάστηκαν πάνω από 10.000 βουδιστικοί ναοί, παγόδες και μοναστήρια στην πεδιάδα του Μπαγκάν, από τους οποίους σήμερα σώζονται περισσότεροι από 2.200 ναοί και παγόδες. Η αρχαιολογική ζώνη του Μπαγκάν έχει διαστάσεις 13 επί 8 χιλιόμετρα, και βρίσκεται σε μια καμπή του ποταμού Ιραγουάντι.

Σύμφωνα με τα Βιρμανικά χρονικά, το Μπαγκάν ιδρύθηκε τον 2ο αιώνα μ.Χ., και οχυρώθηκε το 849 από τον βασιλιά Πινμπία. Από το 1044 μέχρι το 1287, το Μπαγκάν ήταν πρωτεύουσα καθώς και πολιτικό, οικονομικό και πολιτιστικό κέντρο της αυτοκρατορίας Παγκάν. Κατά τη διάρκεια 250 ετών, οι ηγέτες του Μπαγκάν και οι εύποροι υπήκοοί τους κατασκεύασαν από 10.000 θρησκευτικά μνημεία, περίπου 1000 στούπες, 10.000 μικρούς ναούς και 3.000 μοναστήρια. Η αυτοκρατορία του Παγκάν κατέρρευσε μετά από συνεχείς εισβολές Μογγόλων (1277-1301). Το Μπαγκάν ως οικισμός συνέχισε να υπάρχει μέχρι τον 15ο αιώνα, και αποτελούσε τόπο προσκυνήματος. Ένας μικρός αριθμός νεώτερων μνημείων συνέχισε να κατασκευάζονται μέχρι τα μέσα του 15ου αιώνα.

## Πηγές
* 
* 
* 

κατηγορία:Γεωγραφία της Μιανμάρ
κατηγορία:Αρχαιολογικοί τόποι
Κατηγορία:Ιστορία της Μιανμάρ
Κατηγορία:Μνημεία Παγκόσμιας Κληρονομιάς στην Ασία